text: Deltagere fra fem lande talte for døve øren
  18 november 2016 kl. 19.37
  45 døve unge fra fem forskellige lande i Europa er i disse dage samlet på døvehøjskolen Castberggård ved Hedensted.
  
  Det var i sagens natur en meget stille brunch fredag på Castberggård. Alligevel foregik en lydløs samtale hen over bordene. For alle gæsterne var døve.
  Døve fra Danmark, Spanien, Belgien, Albanien og Kosovo inspirerede hinanden til at forbedre forholdene for døve i deres respektive lande.
  Tegnsprogstolk Malene Fischer tolkede for TV SYDs udsendte.
  Simon Bak, selvstændig: "Der er mange forskellige ting, man hører om, de gør andre steder. Så tænker man, ok - noget af det kan vi faktisk godt bruge her."
  I modsætning til hvad mange tror, så er tegnsprog ikke et fælles sprog. Der findes både forskellige sprog fra land til land – og forskellige dialekter i hvert land.
  Valmira Avdullaj er studerende i Albanien.
  - Det er første gang, jeg er i Danmark, forklarer hun.
  De døve er meget glade for mødet på Castberggård.
  - Der er mange forskellige ting, man hører om, de gør andre steder. Så tænker man, ok - noget af det kan vi faktisk godt bruge her, forklarer Simon Bak, der er selvstændig.
  Kursisterne er helt enige om, at det fælles fremmøde er en stor succes.
  - Det har været vildt spændende, slutter albanske Valmira Avdullaj.
  Døvekurset er betalt af EUs Erasmus plus fond.
  